Psalmus 42
Vide etiam paginam discretivam: Quemadmodum. Psalmus 42 (enumeratione Graeca psalmus 41 dictus) libri Psalmorum verbo "Quemadmodum" incipit; etiam habet superscriptionem: "Magistro chori. Maskil. Filiorum Core" (sic in Nova Vulgata). In hoc psalmo psalmista dicit se in tribulatione sua Deum eiusque auxilium desiderare. In psalterio Romano, verbis "Sicut cervus desiderat ad fontes aquarum" incipit. Qua versione Ioannes Petrus Aloysius Praenestinus in claro moteto Sicut cervus(en) usus est. Ioannes Calvinus, theologiae Reformationis fautor, sic argumentum psalmi descripsit: Primo ostendit David, quum profugus erraret ob Saulis saevitiam, nihil sibi fuisse acerbius quam prohiberi a Sanctuarii accessu, quod Dei cultum terrenis omnibus ommodis praeferret. Deinde quam difficilis cum desperatione sibi fuerit lucta, commemorat. Precem etiam et gratiae Dei meditationem admiscet confirmandae spei suae causa. Postremo interius illud cum moerore suo certamen repetit.